OGASUN ETA FINANTZAKO SAILBURUAK (Gatzagaetxebarria Bastida) (EAJ, 2016-04-08):
Eskerrik asko, legebiltzar buru andrea.
Pinedo andrea, begira, defizit mugaren helburua hiru urterako hitzartzen da, hitzartuta geneukan. Egin duguna da 2016rako baieztatu, ipini aurretik adostuta geneukana, baina guk bagenekien 2014ko amaieratik 2016ko defizit muga zein izango zen. Hori horrela da, adosten dugulako hirukoa izaten dena.
Europako aurrekontu planifikazioan eta esaten dena semestre europeoan esaten dena hiru urterako dira, eta guk 2014ko abenduan bagenekien 2016koa zein den, egin duguna da aurtengoa baieztatu berriro, baina hori bagenekien eta horren azalpen guztia zuk ondo dakizu, edo ondo jakin behar duzu aurrekontuetan azalduta dagoela.
Aurrekontuetan bere finantza eta ekonomi txostena dauka eta aurrekontuaren memoria dauka. Eta dauka politikak nola dauden bideratuta sustrai horrekin. Hori azalduta dago dena, eta horrekin dago eginda aurrekontua eta horixe da azalpena eta bere zentzua hori da.
Egonkortasunari buruz, zuk esan duzuna, ez dela defizita, da helburu politikoa, ez, helburu politikoa da gure Jaurlaritzaren muinean dagoena gure ongizate eredua bermatu eta gure esparru ekonomikoan enplegua sustatzea, eta hori ari gara egiten. Egoera zailean, atzeraldi nabarmenean.
Gu sartu ginenean Gobernuan, 2012. urtean, atzeraldi handian geunden, Barne Produktu Gordina jauzita zegoen % 2an, hurrengo urtean % 1,8an, hirugarren urtean % 1,4an igo zen eta azkenengo urtean % 2,8. Begira zelako aldaketa gertatu den, baina egoera oso gogorrean sartu ginen Gobernuan eta jokatu behar dugu politikan, gure herriaren eta gure herrigintzan euskal ongizate eredua bermatu eta hori egiten ari gara, eta gure politikak egin enplegua sortzeko, eta berriztatzeko gure ehun ekonomikoa, hori egiten ari gara.
Eta egoera zailean, gehiengorik ez daukagunean Ganbaran. Alderdi Sozialistarekin akordio batzuk lortu dugu aurrekontu legeak indarrean eta onartzeko urtero. Egoera oso zailean izan da, baina hori da gure erantzukizuna eta kontu arrazoi guztiak ematea, eta kontu arrazoi guztiak ematen dugu gardentasunez eta zintxo jokatzen dugulako hilero-hilero informazioa bidaltzen. Zuk ikusiko duzu eta ezer ez dugu ezkutatzen. Sarrerak zeintzuk diren, gastuak zeintzuk diren, ez dago ezer ezkutatzerik. Hori da zuek, legebiltzarkideok, jaun-andreok ipini duzuen eredua eta guk (...) kudeatzen dugu informazioa bidaltzen gure legediak esaten duena, gure betebeharreko informazioak esaten duena.
Honela jokatzen dugu eta hor daukazu informazioa bai 2016 urtea zelan doa eta baita 2015a zelan izan den. Hori da, gure betebeharra hori delako, horrela jokatzen dugu eta esaten duzunean ez da edozer txantxa amaitzea gure kontu ekonomikoen kitapenak urtean zehar desoreka horrekin. Desoreka horrek muga batzuk dauzka eta da kontu publikoak ulertu behar direla jasangarritasun ikuspuntutik. Guk belaunaldi honetan betebehar bat daukagu eta da hurrengo belaunaldiari guk amaitzen dugunerako legealdi hau eta atzetik datozenentzako beraiek ere edukitzeko ahalmena beraien politikak egiteko, hurrengo legealdian eta hurrengokoak ere, gure ondorengoak, gure semeak, eta hurrengoak, eta zuenak edo denonak agintzen duenari. Hori erantzukizun bat da. Jasangarritasunari izaera garrantzitsua arlo guztietan ekonomian ere kontuan eduki behar dugu, eta horregatik zuk esan duzuna defizita ez duzu pentsatzen, zuk esaten duzu politikoki ez dela izan behar helburua. Ez, ez da politikoki helburua, politikoki gure helburua da gure herrigintzako politiketan gure ongizate eredua mantentzea.
Baina, baita ere, tresnak eta lanabes aurrekontuetako ikuspuntutik ondo kudeatu, egonkortasun bat baina jasangarritasunekin hurrengo belaunaldiari emateko beraiek ere politikak egiteko eta hori da egiten duguna gu. Eta hori lan gogorra izan da, gehiengorik ez daukagulako Ganbaran eta apaltasunez egin izan behar dugu akordioak nahi izan duenarekin gurekin adostu.
Alderdi Sozialistak hor, eta eskertzen diegu Alderdi Sozialistari zelan kudeatu duen bere joko politikoa ere aurrekontuetan akordioa lortzeko. Zentzu horretan gabiltza jokatzen: zintxo, gardentasunez, seriotasunez eta gure araudiak errespetatzen. Eta hori da egiten duguna sarreretatik eta gastuetatik.
Eskerrik asko.